30 



Herfra gik vi i Land paa Hjortø Hale, en lang ret smal, 

 sandet Halvø, bevokset med kort Græs, Faareleger og Hjælme. 

 Her blev set nogle faa Viber og Rødben, en Del Præstekraver, 

 2 — 3 Par Dværgterner og 12 — 15 Stormmaager, ligesom nogle 

 faa, tomme Maagereder blev fundet. 



Vi gik atter om Bord og sejlede ind til Skovballe, hvor vi 

 ankrede op Kl. 8, og gik i Land for at købe Brød og nogle 

 andre nødvendige Sager. 



Den næste Dag skulde de to tæt ved liggende Holme »Od- 

 den« og »Mejlholm« undersøges, hvorefter det var min Hensigt 

 at sejle mod Syd for at undersøge de store Engstrækninger paa 

 Taasinges Sydvestende, »Maanen« kaldet samt Vestenden af 

 Halmø og den mod Øst udløbende Odde paa Ommels Hoved. 



Den 1 Juni. Tidligt om Morgenen blev jeg vækket af Skip- 

 peren, som bad mig hjælpe sig med at faa endnu et Anker ud, 

 da Jagten var kommen i Drift, trods det ene udkastede Anker. 

 Det blæste en Storm fra Nordøst, og Regnen strømmede ned. 

 Ankeret fik vi ud og standsede derved i rette Tid Skuden fra 

 at gaa paa Grund ved »Odden«, som vi var kommen betænkelig 

 nær. Søen var i et saadant Oprør, at vi maatte blive om Bord, 

 ligesom Skipperen ej heller af Frygt for Grundene, der strækker 

 sig ud fra Taasinge og næsten mødes med dem fra Hjortø, 

 turde lette. Stormen varede hele Dagen omtrent med ens Vold- 

 somhed, nu og da ledsaget af mægtige Regnskyl. Dagen forløb 

 kun langsomt for os i vor ufrivillige Ørkesløshed. 



Den 2 Juni. Stormen var taget lidt af i Nattens Løb, men 

 piskede dog fremdeles Søen til Skum. Skipperen mente, at den 

 op ad Dagen atter vilde tage til og raadede til at forsøge paa 

 at slippe ud af den smalle Rende snarest muligt. Ved forenede 

 Kræfter blev Ankrene halede ind, samtidig med at Motoren 

 sattes i Gang, og det lykkedes os at komme klar af Grundene 

 og at slippe ud i rum Sø. Imidlertid tiltog Stormen atter i Styrke, 

 og den ene Regnbyge fulgte efter den anden. 



Under disse Omstændigheder var det ikke til at tænke paa 

 at gøre Landgang paa de ovenfor nævnte Lokaliteter, der alle 

 var omgivne af store Såndgrunde, og jeg saa mig saaledes nød- 

 saget til at afslutte Undersøgelserne og sejle til Rudkøbing, hvor 

 vi ankom efter 4 Timers Sejlads. 



